DENSO Corporation is 'n wêreldwye vervaardiger van motorkomponente met hul hoofkwartier in Kariya in die Aichi prefektuur in Japan. Die maatskappy is op 16 Desember 1949 gestig en is 'n lid van die Toyota-motorgroep. DENSO was aanvanklik die elektriese komponentvervaardigingsafdeling van die Toyota Motorgroep gewees maar is afgestig van die moedermaatskappy in die herkonstruksie-tydperk na die Tweede Wêreldoorlog toe die Japannese oorlogsmasjien ontbind is. Met ingang 31 Maart 2005 het DENSO Corporation bestaan uit 171 dogtermaatskappye (64 in Japan, 33 in die Amerikas, 31 in Europa en 43 in Asië/Oseanië) met 'n totaal van 104 183 werknemers. In 2006 was DENSO 207nde gelys op die Fortune 500 lys van maatskappye met 'n totale inkomste van V.S.A $ 1.5 miljard. In 2004 was DENSO se wêreldwye verkoopsyfers as volg versprei: Termiese Stelsels 34.9% Kragbron Beheerstelsels 22.7% Elektroniese Stelsels 14.8% Elektriese Stelsels 11.4% Klein Motors 7.1% IVS (Intelligent Vervoerstelsels) 3.6% Nywerheidstelsels, Verbruikersgoedere 2.1% Ander Voertuigverwante produkte 1.4% "top 2000 companies". Forbes (in Engels). 21 April 2010. Geargiveer vanaf die oorspronklike op 31 Oktober 2019.